Diari Oficial de la Generalitat Valenciana


Sumari del DOGV 8495, del 27-02-2019 (2019/1866)

RESOLUCIÓ de 22 de febrer de 2019, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2019/2020, a l'empara del programa de suport al sector vitivinícola espanyol 2019-2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8495

Data del DOGV
:   27-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1866


Data del document
:   22-02-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de febrer de 2019, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2019/2020, a l'empara del programa de suport al sector vitivinícola espanyol 2019-2023. [2019/1866]  
  
Per mitjà de la Resolució de 20 de desembre de 2018 (DOGV 8453, 28 /12/2018), es van convocar ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2019/2020, a l'empara del Reial decret 1363/2018, de 2 de novembre, per a l'aplicació de les mesures del programa de suport 2019-2023 al sector vitivinícola espanyol, que regula les mesures subvencionables recollides en aquest programa per al període 2019-2023; entre aquestes, l'ajuda a la reestructuració i reconversió de vinyes, integrada en l'article 46 del Reglament (UE) 1308/2013.  
D'acord amb el que estableix l'article 29,1 del reial decret esmentat, en l'apartat seté de la Resolució de 20 de desembre de 2018, es va establir un termini de presentació de sol·licituds comptador des de l'endemà de la publicació de la referida resolució en el Diari Oficial de la Generalitat Valenciana fins al 28 de febrer de 2019.  
  
No obstant això, els problemes sorgits en l'adaptació de l'aplicació de captura de sol·licituds als requisits establits en el nou programa de suport al sector vitivinícola 2019-2023 i la coincidència de part del període de presentació de sol·licituds amb dies festius fa convenient ampliar el termini de presentació de sol·licituds, d'acord amb el que disposa l'article 32 de la Llei de 39/2015, de procediment administratiu comú.  
  
De conformitat amb el que disposa l'article 28 de la Llei 5/1983, de 30 de desembre, del Consell, així com en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i en l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
Apartat únic. Termini de presentació de les sol·licituds  
El termini de presentació de sol·licituds d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2019/2020, establit per mitjà de la Resolució de 20 de desembre de 2018, per la qual es van convocar ajudes a l'empara del Reial decret 1363/2018, de 2 de novembre, s'amplia fins al dia 25 de març de 2019.  
  
València, 22 de febrer de 2019.- El director de l'Agència Valenciana de Foment i Garantia Agrària: Francisco Rodríguez Mulero.